paragraph_text: Album obiluje rockerskim zvukovima (to je njihov najžešći album). Nakon dugo vremena novi instrumentali - "Maloj ptici s juga" i naslovna "Samo snovi teku uzvodno". Unatoč gitarističkim tonovima, album sadrži i dvije balade: "Oba lica ljubavi" i "...A gdje je ljubav". Na albumu se nalazi i duet s Tinom Rupčić, jednim od pozadinskih vokala - "Dok je tebe". Autor većine pjesama je, kao i obično, Husein Hasanefendić, osim "To ni političan song" - M. Krpan/A. Klinar-M. Čuček/V. Kreslin i "Ja još čekam" - M. Brkić-H. Hasanefendić.